SO ย้ำรายได้ปีนี้โต 10% แตะ 2.5 พันล้าน ลุย M&A ไตรมาส 2/66
SO จ่อควบรวมกิจการไตรมาส 2/66 ดันแบ็กล็อกโตต่อ จากปัจจุบัน 1.6 พันล้านบาท มั่นใจปีนี้รายได้ขยับขึ้น 10% มาที่ระดับ 2.5 พันล้านบาท ตั้งเป้า 3 ปีเปลี่ยนรถเป็น EV ทั้งหมด
SO จ่อควบรวมกิจการไตรมาส 2/66 ดันแบ็กล็อกโตต่อ จากปัจจุบัน 1.6 พันล้านบาท มั่นใจปีนี้รายได้ขยับขึ้น 10% มาที่ระดับ 2.5 พันล้านบาท ตั้งเป้า 3 ปีเปลี่ยนรถเป็น EV ทั้งหมด
4 มี.ค. 2566

นายณัฐนนท์ กฤษณรุ่งเรือง ผู้จัดการฝ่ายบัญชีและการเงิน บริษัท สยามราชธานี จำกัด (มหาชน) หรือ SO เปิดเผยว่า ในปี 2566 บริษัทตั้งเป้ารายได้เติบโต 10% หรือมากกว่า 2.5 พันล้านบาท โดยปัจจุบันมีมูลค่างานในมือ (แบ็กล็อก) จำนวน 1.6 พันล้านบาท พร้อมกันนี้ บริษัทมีแผนที่จะควบรวมกิจการ (M&amp;A) ซึ่งคาดว่าจะชัดเจนในช่วงไตรมาส 2/2566 ซึ่งก็คาดว่าจะสนับสนุนงานในมือให้เพิ่มขึ้น
นอกจากนี้ บริษัทยังมีแผนในการปรับเปลี่ยนรถยนต์น้ำมันปัจจุบันให้เป็นรถยนต์ไฟฟ้า (EV) ซึ่งจะทดลองในปีนี้ราว 10 คัน และตั้งเป้าจะเปลี่ยนครบทุกคันภายใน 3 ปีข้างหน้านี้
ขณะที่สัดส่วนรายได้ปัจจุบันส่วนใหญ่จะเป็นงานเอ้าท์ซอร์สที่ราว 75% ขณะที่ธุรกิจในส่วนที่เกี่ยวกับดิจิทัล ซึ่งเป็นธุรกิจที่มีมาร์จิ้นสูงปัจจุบันมีสัดส่วนประมาณ 3-5% และตั้งใจจะขยับสัดส่วนขึ้นมาที่ระดับ 15% ในอนาคต